جمعی امنیت آنلاشماسی تشکیلاتی
جمعی امنیت آنلاشماسی تشکیلاتی ؛ (اینگیلیسجه: Collective Security Treaty Organization) روسجا:Организация Договора о Коллективной Безопасности)  — 15 مئی 1992-جی ایل تاریخینده اساسی قویولموش حؤکومت‌لرآراسی حربی ایتتیفاقدیر. 1992-جی ایلده موستقیل دؤولت‌لر بیرلیگینه عوضو اولان آلتی کئچمیش شوروی دؤولتی اولان روسیه، ارمنیستان، قازاخیستان، قیرغیزیستان، تاجیکیستان و اؤزبکستان کوللکتیو تهلوکه‌سیزلیک موقاویله‌سی ایمضالادیلار. اوچ دیگر کئچمیش شوروی اؤلکه‌سی اولان آذربایجان، بلاروس و گورجوستان ایسه 1994-جو ایلده بو موقاویله‌نی ایمضالادی. بئش ایلدن سونرا بو موقاویله‌نی ایمضالامیش دوققوز دؤولتدن آلتیسی (آذربایجان، گورجوستانو اؤزبکستان ایستیثنا اولماقلا) موقاویله‌نین مودّتینی داها بئش ایل آرتیرماق باره ده راضی‌لیغا گلدی. 2002-جی ایلده ایسه همین آلتی اؤلکه‌نین راضی‌لیغی ایله کوللکتیو تهلوکه‌سیزلیک موقاویلهسی تشکیلاتی آدی آلتیندا حربی ایتتیفاق تشکیل اولوندو. اؤزبکستان 2006-جی ایلده یئنیدن کتمت-یه عوضو اولسا دا، 2012-جی ایلده تشکیلاتی ترک ائتدی.   

  یئنی یارادیلمیش تشکیلاتین باش کاتیبی وظیفه‌سینه نیکولای بوردیوژا تعیین اولوندو. 23 ژوئن 2006-جی ایلده اؤزبکستان کتمت-نین تام حوقوقلو عوضوو اعلان اولوندو و 28 مارس 2008-جی ایلده اؤزبک مجلیسی عوضولوکله باغلی قانونو تصویب ائتدی. 2012-جی ایلده ایسه اؤزبکستان تشکیلاتا عوضولوکدن ایمتیناع ائتدی. کتمت بمت باش قورولونون گؤزلمچی تشکیلات کیمی قئیدیاتدان کئچمیشدیر.     

  کتمت نیظامنامه‌سینه اساساً بوتون عوضو اؤلکه‌لر گوج تطبیق ائتمکدن چکینمه‌یه سسله‌نیلیر. عوضو اؤلکه‌لر هر هانسی باشقا بیر حربی ایتتیفاقا و یا اؤلکه قروپ‌لارینا قوشولا بیلمز، همچنین عوضو اؤلکه‌لردن هانسیسا بیرینه قارشی تهلوکه یاراناجاغی تقدیرده بو تشکیلاتا عوضو اولان دیگر اؤلکه‌لره قارشی دا سالدیری کیمی قبول ائدیلیر. تشکیلات‌داخیلی امکداشلیغی اینکیشاف ائتدیرمک مقصدیله کتمت اؤلکه‌لری هر ایل مونتظم اولاراق حربی تعلیم‌لر تشکیل ائدیر.  "روبژ 2008 "  آدی آلتیندا ارمنیستاندا تشکیل اولونان حربی تعلیمده عوضو اؤلکه‌لرین هر بیریندن عومومی‌لیکده 4000 نفر ایشتیراک ائتمیشدیر. بو جور تعلیم‌لر زامانی عوضو اؤلکه‌لر آراسیندا کوللکتیو تهلوکه‌سیزلیک ساحه‌سینده امکداشلیغی اینکیشاف ائتدیرمک مقصدیله اوپراتیو، تاکتیکی وایستراتژی مشق‌لر تشکیل اولونور. بئله تعلیم‌لردن ان گئنیش‌میقیاسلیسی ایسه 2011-جی ایلده اورتا آسیا و جنوبی روسیه‌ده تشکیل اولونموشدور. بو زامان عومومی‌لیکده 10.000 نفر حربچی و 70 دؤیوش هاواجی‌لیق تعلیم‌لره جلب اولونموشدور.روسیه‌نین تشکیلاتین دیگر عوضولرینه اؤز اراضی‌لرینده خاریجی دؤولت‌لره مخصوص یئنی حربی بازالارین یئرلشدیریلمه‌سینه وتو قویماق حوقوقو وار. اوچونجو اؤلکه‌یه مخصوص حربی بازالارین هر هانسی کتمت عوضوو اولان دؤولتده یئرلشدیریلمه‌سی اوچون موطلق تشکیلاتین قالان بوتون عوضولری‌نین رسمی شکیلده راضی‌لیغی اولمالی‌دیر.     

  کتمت-ده  " روتاسیون قایداسیندا صدرلیک "  سیستئمی فعالیت گؤستریر کی، بونون دا نتیجه سینده تشکیلاتا رهبرلیک ائدن اؤلکه هر ایل دَییشیر.

حاضیرکی عوضولر

کئچمیش عوضولر

اتک‌یازی‌لار 
تشکیلاتلار